MINISTERSTVO PRÁCE, SOCIÁLNYCH  VECÍ  A  RODINY  SLOVENSKEJ  REPUBLIKY

Číslo : 920/02-III/11

Materiál na rokovanie 
vlády SR

Dodatok

Návrh 
koncepčného riešenia problémov v oblasti sociálnych služieb pri starostlivosti o občanov s duševnými poruchami a poruchami správania 
v zariadeniach sociálnych služieb _____________________________________________________________________________

Podnet :				                                      Obsah materiálu:
uznesenie vlády č. 473 zo dňa 30.05. 2001                          1. Návrh uznesenia 				                                                                      		2. Predkladacia správa
								3. Vyhodnotenie pripomienkového    
                                                                                                   konania								    

Predkladá:
Peter Magvaši
minister práce, sociálnych vecí
a rodiny Slovenskej republiky

Bratislava 21. mája  2002 

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. …….
z ……..

	k návrhu koncepčného riešenia problémov v oblasti sociálnych služieb pri starostlivosti o občanov s duševnými poruchami a poruchami správania v zariadeniach sociálnych služieb

Číslo materiálu:

Predkladateľ:		minister práce, sociálnych vecí a rodiny
___________________________________________________________________________

A. b e r i e   na vedomie

Koncepčné riešenie problémov v oblasti sociálnych služieb pri starostlivosti o občanov s duševnými    poruchami a poruchami správania v zariadeniach sociálnych služieb

B. u k l a d á

ministrovi práce, sociálnych vecí a rodiny 
v spolupráci s  ministrom financií

B.1.     zohľadňovať osobitné postavenie, miesto a úlohy sociálnych služieb v rámci verejných    
        služieb  v rozpočtovej   politike a daňovej  politike, najmä pri vytvorení  podmienok pre   
        finančné  zabezpečenie    decentralizovaných  pôsobností  na  úseku   sociálnej   pomoci 
        v oblasti sociálnych služieb na samosprávne orgány

            v súvislosti s prechodom 
        pôsobností v oblasti sociálnych
        služieb na samosprávne orgány
        a v  súvislosti  s postupom prác
        na  príprave   návrhu    štátneho
        rozpočtu na rok 2003

ministrovi práce, sociálnych vecí a rodiny
v spolupráci s prednostami krajských úradov

B.2.     uplatniť  pri príprave  štátneho  rozpočtu  na roky  2003 až 2005 v rámci  rozpočtových   
        kapitol   krajských   úradov    účelové   prostriedky   na   krytie    výdavkov   na  zvýšenie   
        kvality   poskytovanej   starostlivosti   občanom  s duševnými   poruchami    a poruchami      
        správania v zariadeniach  sociálnych služieb v celkovej výške 572,8 mil. Sk
       			
              v súvislosti s prípravou						              
        štátneho   rozpočtu na roky 2003
        až 2005

ministrovi práce, sociálnych vecí a rodiny

B.3.     uplatňovať  v  rámci    rozpočtovej   kapitoly   MPSVR  SR  na  rok  2003   v štátnom  
        rozpočte  účelové prostriedky na podporu projektov transformácie sociálnych služieb vo 
        výške 78 mil. Sk, v tom bežné výdavky 59 mil. Sk a kapitálové výdavky 19 mil. Sk
	
            v súvislosti s prípravou
        štátneho rozpočtu na rok 2003

ministrovi zdravotníctva						         

B.4.     zabezpečovať    poskytovanie    dlhodobej     ústavnej    zdravotnej    starostlivosti  v 
        špecializovaných    zdravotníckych   zariadeniach  občanom  s duševnými   poruchami 
        a poruchami  správania,   ktorých zdravotný stav vylučuje  poskytovanie  starostlivosti   
        v domácnostiach alebo v zariadeniach sociálnych služieb

            trvale

B.5.     vytvoriť   legislatívne   podmienky   pre  odstránenie  bariéry  možnosti  poskytovať 
       ošetrovateľskú starostlivosť v rozsahu ambulantnej zdravotnej starostlivosti a agentúry 
       domácej  ošetrovateľskej  starostlivosti  na  základe   zdravotného  poistenia  zo  strany   
       domovov sociálnych služieb, domovov  dôchodcov,  detských   domovov  a   zariadení   
       opatrovateľskej    služby  a pre  možnosť   poskytovania    širšieho   rozsahu    výkonov 
       komplexnej    zdravotnej   starostlivosti   na   základe   zdravotného    poistenia,  najmä  
       rehabilitačnej  starostlivosti  a paliatívnej  starostlivosti, v rámci rozsahu  poskytovanej 
       zdravotnej starostlivosti  v rozsahu  agentúry  domácej ošetrovateľskej starostlivosti zo 
       strany   týchto    zariadení   sociálnych   služieb    v záujme   riešenia    neudržateľného 
       skutkového stavu  poskytovania  starostlivosti   v dotknutých  zariadeniach  sociálnych  
       služieb v rozsahu ústavnej zdravotnej  starostlivosti,  náklady   ktorej  nie  sú uhrádzané   
       zo zdrojov zdravotného poistenia

 do 31. decembra 2002 

B.6.     vypracovať   systém   posudzovania  zdravotného  stavu   z  hľadiska   sebestačnosti 
       a potrieb starších občanov pre účely poskytovania sociálnych služieb

	 do 31. decembra 2002
							            
ministrovi zdravotníctva v spolupráci s ministrom práce, sociálnych vecí a rodiny

B.7.     zabezpečiť  realizáciu  analytických a  výskumných projektov za účelom zmapovania a 
        monitoringu   prevalencie   demencií  a iných  duševných   porúch   a porúch  správania u     
        starších ľudí a ich sociálnych dôsledkov so zameraním na identifikáciu nástrojov pomoci
        zameraných na zvýšenie kvality ich života a prevenciu zlého zaobchádzania

            v priebehu roku 2003

prednostom krajských úradov v spolupráci
s predsedami samosprávnych krajov
a starostami obcí a primátormi miest

B.8.     vytvárať podmienky  pre realizáciu školiacich  aktivít pre zamestnancov  vybraných
        zariadení  sociálnych  služieb  v  záujme  získania  poznatkov  v  oblasti   dodržiavania
        základných  ľudských  práv a  slobôd  občanov  v  podmienkach  zariadení  sociálnych
        služieb

	 trvale

ministrovi práce, sociálnych vecí a rodiny a
ministrovi zdravotníctva v spolupráci s
prednostami krajských úradov,
predsedami samosprávnych krajov a
starostami obcí a primátormi miest

B.9.     každoročne  vyhodnocovať  plnenie úloh uvedených  pod  bodmi B.4.  a B.8. tohto 
         uznesenia  zameraných   na  zvýšenie   kvality   poskytovanej  starostlivosti   občanom
         s duševnými poruchami a poruchami správania v zariadeniach sociálnych služieb

	do 31. marca

Vykonajú: minister financií
	        minister zdravotníctva
                    minister práce, sociálnych vecí a rodiny
                    prednostovia krajských úradov

Predkladacia správa

	Návrh koncepčného riešenia problémov v oblasti sociálnych služieb pri starostlivosti o občanov s duševnými poruchami a poruchami správania v zariadeniach sociálnych služieb sa predkladá na základe bodu B.5. uznesenia vlády SR č. 473 zo dňa 30. mája 2001.

	Potreba vypracovania koncepčného riešenia problémov v oblasti sociálnych služieb vyplynula zo záverov návštevy Európskeho výboru na zabránenie mučenia a neľudského či ponižujúceho zaobchádzania alebo trestania (ďalej len „Výbor CPT“) v SR v dňoch 9. – 18. októbra 2000. Výbor CPT zistil nedostatky v zariadeniach sociálnych služieb v zriaďovateľskej pôsobnosti krajských úradov a v odvetvovej pôsobnosti Ministerstva práce, sociálnych vecí a rodiny Slovenskej republiky v oblasti finančných zdrojov, ktoré sú zjavne neprimerané na zabezpečenie riadnej starostlivosti najmä niektorým problematickým klientom a v poskytovaní starostlivosti občanom s duševnými poruchami a poruchami správania. Tieto sa dotýkali úrovne materiálno-technického zabezpečenia starostlivosti, ako aj personálneho zabezpečenia poskytovania starostlivosti. Vážne výhrady Výboru CPT boli vznesené voči uzavretým oddeleniam zariadení sociálnych služieb, kde nie je umožnená sloboda pohybu niektorým občanom s duševnými poruchami a poruchami správania s psychatrickou diagnózou v čase akútneho zhoršenia ich zdravotného stavu, keď dochádza k ich „umiestňovaniu“ do sieťových postelí.

	Vláda SR svojim uznesením č. 21 z 10. januára 2001 prijala opatrenia v záujme odstránenia zistených nedostatkov v zariadeniach sociálnych služieb v pôsobnosti MPSVR SR prezentovaných delegáciou Výboru CPT.

	K návrhu odpovede vlády SR na správu Výboru CPT z druhej periodickej návštevy Slovenska uskutočnenej 9. až 18. 10. 2000 prijala vláda SR uznesenie č. 979 z 10. októbra 2001. Uznesením vlády SR č. 979 z 10. októbra 2001 uložila vláda SR prednostom krajských úradov pod bodom D.8. kvantifikovať finančné prostriedky na realizáciu navrhovaných opatrení uvedených v odpovedi vlády SR a prostredníctvom ministra vnútra a ministra práce, sociálnych vecí a rodiny predložiť požiadavky na finančné prostriedky na rokovanie vlády. Zároveň vláda SR uložila pod bodmi D.5. a D.6. aj ministrovi práce, sociálnych vecí a rodiny a prednostom krajských úradov prijať a realizovať opatrenia uvedené v odpovedi vlády SR za účelom vykonania odporúčaní Výboru CPT a zabezpečiť trvalú realizáciu odporúčaní Výboru CPT v aplikačnej praxi. Predkladaný materiál je tiež jedným z krokov k realizácii vyššie uvedených úloh.

	Neustály tlak na znižovanie verejných výdavkov na prijímanie reštrikčných opatrení v oblasti ich vynakladania sa výrazne podpísali aj na rozvoji a kvalite sociálnych služieb. Ministerstvo práce, sociálnych vecí a rodiny Slovenskej republiky vypracovalo „Správu o súčasnom stave finančného, materiálno-technického a odborného personálneho zabezpečenia poskytovania sociálnych služieb, starostlivosti o občanov s duševnými poruchami a poruchami správania v zariadeniach sociálnych služieb, vrátane analýzy možnosti prechodu vybraných zariadení sociálnych služieb zriadených ako rozpočtové organizácie na príspevkovú formu hospodárenia“, ktorá signalizovala alarmujúci stav na úseku sociálnych vecí v oblasti sociálnych služieb, najmä pri poskytovaní starostlivosti v zariadeniach sociálnych služieb. Táto správa bola predmetom rokovania vlády Slovenskej republiky dňa 30. mája 2001 a bolo k nej prijaté uznesenie č. 473, ktoré uložilo v bode B.5. ministrovi práce, sociálnych vecí a rodiny „predložiť návrh koncepčného riešenia problémov v oblasti sociálnych služieb, starostlivosti o občanov s duševnými poruchami a poruchami správania v zariadeniach sociálnych služieb“.

	Ministerstvo práce, sociálnych vecí a rodiny Slovenskej republiky predložilo vláde SR návrh na zrušenie úlohy B.5. uznesenia vlády SR č. 473 zo dňa 30. 5. 2001. Dôvodom predloženia návrhu na zrušenie uvedenej úlohy bola decentralizácia pôsobností na úseku sociálnych vecí v oblasti sociálnych služieb na samosprávne orgány, nevyhnutnosť doriešenia problematiky poskytovania, financovania a organizácie zdravotnej starostlivosti občanom s duševnými poruchami a poruchami správania odkázaným na pomoc inej osoby a nevyhnutnosť vyhodnotenia realizácie modelových projektov zameraných na zvýšenie kvality života uvedenej skupiny občanov.

	Vláda SR na svojom rokovaní dňa 15. novembra 2001 po prerokovaní návrhu na zrušenie úlohy B.5. uznesenia vlády SR č. 473 schválila len predĺženie termínu plnenia tejto úlohy do 31.3.2002.

	Účelom predkladaného návrhu koncepčného riešenia problémov v oblasti sociálnych služieb má za cieľ zvýšiť kvalitu života a pokračovať v humanizácii podmienok života občanov s duševnými poruchami a poruchami správania, ale najmä skvalitniť starostlivosť, ktorá sa im poskytuje v zariadeniach sociálnych služieb (ďalej len „ZSS“).

	Predkladaný materiál nemá priamy finančný, ekonomický, environmentálny vplyv ani vplyv na zamestnanosť. Na základe  predkladaného materiálu sa však ministrovi práce, sociálnych vecí a rodiny v spolupráci s prednostami krajských úradov navrhuje úloha uplatniť pri príprave štátneho rozpočtu na roky 2003 až 2005, na zvýšenie kvality poskytovanej starostlivosti občanom s duševnými poruchami a poruchami správania v zariadeniach sociálnych služieb, účelové prostriedky v rámci rozpočtových kapitol jednotlivých krajských úradov v celkovej výške 572,8 mil. Sk. Ide o sumu finančných prostriedkov kvantifikovanú prednostami krajských úradov v rámci realizácie úlohy D.8. uznesenia vlády SR č. 979 z 10. októbra 2001. Požadovaná suma je potrebná na realizáciu navrhovaných opatrení uvedených v odpovedi vlády SR na správu Výboru CPT. Pokiaľ pôjde o účelové prostriedky v rámci rozpočtových kapitol jednotlivých krajských úradov smerované na zariadenia sociálnych služieb, ktoré sú dotknuté s účinnosťou od 1. júla 2002 prechodom na príslušný samosprávny kraj podľa zákona č. 416/2001 Z. z. o  prechode niektorých pôsobností z orgánov štátnej správy na obce a na vyššie územné celky, bude zodpovedajúca suma finančných prostriedkov delimitovaná na príslušný samosprávny kraj.

	Cieľom uplatňovania potreby účelových prostriedkov v rozpočtovej kapitole Ministerstva práce, sociálnych vecí a rodiny SR na rok 2003 v štátnom rozpočte vo výške 78 mil. Sk na krytie výdavkov na podporu projektov transformácie sociálnych služieb je podporiť trvalo udržateľný rozvoj kvality i kvantity sociálnych služieb poskytovaných najmä občanom s duševnými poruchami a poruchami správania i v terajšej etape prechodu vybraných pôsobností na obce a na samosprávne kraje v oblasti sociálnych služieb do ich samosprávnej pôsobnosti. Vyčlenením účelových finančných prostriedkov ide aj o umožnenie realizácie projektov presahujúcich možnosti financovania zo strany poskytovateľov sociálnych služieb verejných i neverejných, ktoré budú v intenciách napĺňania koncepcie sociálnej pomoci a budú zamerané na osvedčenie modelových riešení v praxi za účelom ich následnej kodifikácie v právnom poriadku v rámci sociálnej pomoci.

	Predmet návrhu koncepčného riešenia nevyžaduje jeho prerokovanie v Rade hospodárskej a sociálnej dohody Slovenskej republiky.

	Vyhodnotenie pripomienkového konania je uvedené v osobitnej časti tohto materiálu. Hromadná pripomienka verejnosti, ani väčší počet obsahovo príbuzných pripomienok verejnosti neboli uplatnené.

	Materiál nepodlieha nesprístupneniu podľa zákona.

Vyhodnotenie pripomienkového konania

Spôsob pripomienkového konania: riadne

Zoznam oslovených subjektov:  Úrad vlády SR: podpredseda vlády SR pre ekonomiku, podpredseda vlády SR pre ľudské a menšinové práva a regionálny rozvoj, podpredseda vlády SR pre legislatívu, podpredsedníčka vlády SR pre európsku integráciu, sekcia kontroly, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Ministerstvo pre správu a privatizáciu národného majetku SR, Úrad vlády SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Slovenská informačná služba, Národný bezpečnostný úrad, Úrad vlády SR – sekcia Inštitútu pre aproximáciu práva, Národná banka Slovenska, Najvyšší kontrolný úrad SR, Najvyšší súd SR, Generálna prokuratúra SR, Úrad pre finančný trh, Konfederácia odborových zväzov SR, Asociácia zamestnávateľských zväzov a združení SR, Sociálna poisťovňa, Národný úrad práce, Národný inšpektorát práce SR, Združenie miest a obcí na Slovensku, Slovenská akadémia vied – Jazykovedný ústav D. Štúra, Krajské úrady v SR: Bratislava, Trnava, Trenčín, Nitra, Žilina Banská Bystrica, Prešov, Košice.

Počet oslovených subjektov: 52

Zaslali do stanoveného termínu: 44 

Zaslali po termíne: 0

Vôbec nezaslali: 8

Subjekty, ktoré nemali pripomienky:  Úrad vlády SR: podpredseda vlády pre legislatívu,  podpredsedníčka vlády pre európsku integráciu, sekcia kontroly, Ministerstvo dopravy, pôšt a telekomunikácií SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo kultúry SR, Ministerstvo pre správu a privatizáciu národného majetku SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad SR, Generálna prokuratúra SR, Konfederácia odborových zväzov SR, Sociálna poisťovňa, Národný úrad práce, Krajský úrad Prešov.

Počet vznesených pripomienok: 47

Počet akceptovaných pripomienok: 25

Počet neakceptovaných, z toho počet zásadných – ktoré subjekty: 22 – 1 Ministerstvo financií SR.

Rozporové konanie (s kým, kedy, na akej úrovni, s akým výsledkom): Rozporové konanie s MF SR uskutočnené dňa 30. apríla 2002 na úrovni riaditeľov odborov zainteresovaných ministerstiev. Rozpor bol odstránený úpravou znenia návrhu uznesenia vlády.

Vyhodnotenie medzirezortného pripomienkového konania k návrhu koncepčného riešenia problémov v oblasti sociálnych služieb pri          
                      starostlivosti o občanov s duševnými poruchami a poruchami správania v zariadeniach sociálnych služieb

Pripomienkujúci subjekt

Znenie pripomienky

Typ

Spôsob
vybavenia

Dôvod neakceptovania

1.

Ministerstvo pôdohospodárstva
SR

Materiál by mal obsahovať aj návrh na riešenie dôsledkov uplatnených reštitučných nárokov na objekty, v ktorých sú situované ZSS.

0

N

Vzhľadom na účel predkladaného materiálu; táto špecifická problematika je predmetom riešenia samostatného materiálu zainteresovaných rezortov vypracovaného spolu s realizáciou opatrení v súčinnosti MPSVR SR, MF SR, MV SR a prednostov KÚ v SR.

2. | Ministerstvo životného prostredia SR | K návrhu opatrení, k časti Krátkodobé opatrenia k bodu A.5. – konkretizovať pojem krátkodobé opatrenia, nakoľko na vypracovanie orientačných normatívov vybavenosti územných celkov sociálnymi službami nie sú v rozpočte kapitoly MŽP SR zdroje na rok 2002 | 0 | A |
3. | Ministerstvo zdravotníctva SR | Ku koncepčnému riešeniu (str. 5, posledný odsek) upraviť znenie „ZSS nenahrádzajú poskytovanie zdravotnej starostlivosti“. Ide o občanov, ktorí patria do ZSS a v prípade potreby sa im poskytuje zdravotná starostlivosť. Je možné, že nie vždy je zabezpečená v dostatočnom rozsahu.“ | 0 | N | Z hľadiska poskytovanej starostlivosti táto presahuje rozsah starostlivosti poskytovanej v zariadeniach ZSS v rámci sociálnej pomoci.
4. | | K návrhu opatrení, k časti C, dlhodobé opatrenia, bod C.4 zaradiť do časti A, krátkodobé opatrenia – prijatie systémového legislatívneho riešenia poskytovania dlhodobej ústavnej starostlivosti. | 0 | A |
5. | Úrad vlády SR, sekcia ľudských práv a menšín | Odporúča vzhľadom na úlohu č. B.5. uznesenia vlády SR č. 473 z 30. mája 2001 a úlohu B.2., B.3. uznesenia vlády SR č. 593 z 27. júna 2001 zabezpečiť plnenie uznesenia č. 593/2001 rezortmi zdravotníctva, práce, sociálnych vecí a rodiny spoločne predložením spoločného materiálu na rokovanie vlády SR koncepčne a systémovo zabezpečujúceho riešenie poskytovania starostlivosti občanom s duševnými poruchami a poruchami správania. | 0 | N | Ide o zabezpečenie starostlivosti občanom s duševnými poruchami a poruchami správania z rozdielnych hľadísk determinovaných účelovosťou predloženia jednotlivých samostatných materiálov vo väzbe na konkrétny materiál, ktorý bol predmetom prijatia uznesenia vlády k nemu a súvisiacich úloh.
6. | Ministerstvo výstavby a regionálneho rozvoja SR | Ustanoviť v návrhu uznesenia vlády úlohu legislatívnej úpravy výšky úhrady za poskytované služby v ZSS tak, aby sa úhrada blížila k skutočným nákladom v záujme výrazného zvýšenia príjmov zariadení sociálnych služieb. | 0 | N | Vzhľadom na účel predkladaného materiálu.
7. | | V bode B.3. návrhu uznesenia vlády rozšíriť výber vhodných objektov na nevyužívané kancelárske a ubytovacie objekty bývalých roľníckych družstiev. | 0 | N | Vzhľadom na vypustenie znenia úlohy v návrhu uznesenia vlády SR.
8. | Ministerstvo hospodárstva SR | V nadväznosti na bod B.2. návrhu uznesenia vlády SR o vyčlenení účelových prostriedkov v celkovej výške 572,8 mil. Sk doplniť v materiáli analýzu použitia finančných prostriedkov. | 0 | N | Analýza použitia finančných prostriedkov bude zahrnutá v materiáli, ktorý spracováva a predkladá vláde SR Ministerstvo vnútra SR.

9.

Ministerstvo financií SR

Zásadná pripomienka.
Nesúhlas s úlohami uloženými ministrovi financií v bode B.1. a B.2., vypustiť ich z návrhu uznesenia vzhľadom na štádium rozpracovania východísk štátneho rozpočtu na rok 2003 v súčasnosti a nesúhlas s ukladaním úloh v tejto fáze ministrovi financií týkajúcich sa rozpočtu na rok 2003.

Z

A

Odstránená na rozporovom konaní dňa 30. apríla 2002 úpravou znenia návrhu uznesenia vlády.

10.

Úrad vlády SR, sekcia Inštitút pre aproximáciu práva

K predkladacej správe.
Návrh doplniť o pohľad práva ES/EÚ na problematiku predkladaného koncepčného materiálu vzhľadom na ambície SR.

0

A

11.

Národný inšpektorát práce SR

K časti koncepčné riešenie (str. 7) 
V rámci náležitého materiálno-technického zabezpečenia starostlivosti uviesť aj ľahký prístup k zariadeniam na osobnú hygienu, ktoré by mali byť ľahko prístupné a prispôsobené potrebám občanov s duševnými poruchami a poruchami správania. Uviesť potrebu náležitého farebného riešenia stien, stropov a podláh v záujme zabezpečenia čo najvýhodnejšieho difúzneho osvetlenia.

0

N

Vzhľadom na demonštratívny výpočet vychádzajúci zo záverov správy Výboru CPT, je obsiahnuté v opatrení pod bodom 2 návrhu opatrení.

12. | Ministerstvo školstva SR | V prílohe č. 3 uviesť stručnú anotáciu potrieb v záujme zrozumiteľnosti kvantifikácie potreby finančných prostriedkov jednotlivých krajov. | 0 | N | Viď vyhodnotenie k bodu 8.
13. | Krajský úrad Nitra | Z hľadiska kvalifikačných predpokladov odborného personálu ZSS nesúhlas s tým, aby podstatnú časť výkonu zabezpečovali zdravotnícki zamestnanci. Dôraz klásť na výchovnú, rehabilitačnú a voľnočasovú činnosť, tj. psychológ, liečebný pedagóg, špeciálny pedagóg a sociálno-výchovní pracovníci. | 0 | N | Návrh predpokladá pri starostlivosti poskytovanej v ZSS občanom s duševnými poruchami a poruchami správania náležité personálne zabezpečenie starostlivosti vo všetkých zložkách determinujúcich kvalitu tejto starostlivosti.
14. | | Presadiť pre zamestnancov sociálneho rezortu samostatnú a jednotnú tabuľku tarifných miezd pre všetky kategórie aspoň na úrovni zdravotníckej tabuľky. | 0 | N | Nie je predmetom predkladaného materiálu.

15.

Krajský úrad Trenčín

Vzhľadom na zákon č. 416/2001 Z. z. je materiál oneskorený v dôsledku prechodu kompetencií na obce a VÚC.
Vyčlenenie prostriedkov pre VÚC na napĺňanie koncepcie vzhľadom na prechod ZSS pre dospelých občanov je nevyhnutné.

0

N

Vyčlenené finančné prostriedky v rámci rozpočtových kapitol jednotlivých KÚ smerované na ZSS, ktoré sú dotknuté s účinnosťou od 1. 7. 2002 prechodom na príslušnú obec alebo príslušný samosprávny kraj podľa zákona č. 416/2001 Z. z. budú delimitované na príslušnú obec a príslušný samosprávny kraj do ktorých pôsobnosti tieto ZSS prejdú.

16. | | Počet žiadateľov o sociálnu službu nezohľadňuje skutočnú potrebu sociálnych služieb, jeden občan môže mať žiadosť aj vo viacerých zariadeniach. | 0 | N | Ide o viazanosť rezortným štatistickým zisťovaním, pokiaľ ide o údajovú základňu.
17. | | Nehovoriť o oddeleniach so zvýšeným psychiatrickým dohľadom ale o oddeleniach typu DSS pre občanov, ktorí dosiahli vek rozhodný pre starobný dôchodok. Zodpovedá to aj skutkovému stavu – kombinované zariadenia DD a DDS. | 0 | N | V názvosloví oddelenia je vyjadrená aj potreba poskytovania zdravotnej starostlivosti na základe zdravotného poistenia.
18. | Krajský úrad Bratislava | K návrhu uznesenia vlády, k bodu B.2. od 1. 7. 2002 prejdú do zriaďovateľskej pôsobnosti samosprávnych orgánov aj ZSS v ktorých sa poskytuje starostlivosť občanom s duševnými poruchami a poruchami správania s výnimkou DSS pre deti s poskytovaním starostlivosti celoročne. | 0 | N | Viď vyhodnotenie pod bodom 15.
19. | | K bodu B.3. – centrá komunitnej rehabilitácie a regionálne centrá autizmu nemajú oporu v zákone. | 0 | A |
20. | | K bodu B.8. – centrá komunitnej rehabilitácie nemajú oporu v zákone. Zodpovednosť za plnenie úlohy by mala byť pre prednostov KÚ, predsedov samosprávnych krajov a starostov obcí a primátorov miest. (Pripomienka sa dotýka aj bodu B.9.) | 0 | A |
21. | | K bodu B.10. – KÚ nemajú v zriaďovateľskej pôsobnosti takýto druh zariadení. Úlohu smerovať pre predsedov samosprávnych krajov, starostov obcí a primátorov miest. | 0 | A |

22.

K bodu B.11. – Vzhľadom na prechod zriaďovateľskej pôsobnosti k 1. 7. 2002 úlohu smerovať pre predsedov samosprávnych krajov, starostov obcí a primátorov miest.
Chránené bývanie pre starších nie je legislatívne riešené.

0

A

23. | | K bodu B.12. – V úlohe by mali mať rovnaké postavenie prednostovia krajských úradov, predsedovia samosprávnych krajov, starostovia obcí a primátori miest s tým, že úlohu je potrebné podrobnejšie špecifikovať. | 0 | N | Vzhľadom na absenciu ukladacej právomoci vlády SR vo vzťahu k samosprávnym orgánom.
24. | | K bodu B.13. – V úlohe by mali mať rovnaké postavenie minister zdravotníctva, minister práce, sociálnych vecí a rodiny, prednostovia krajských úradov, predsedovia samosprávnych krajov a starostovia obcí a primátori miest. | 0 | A |
25. | | K návrhu opatrení k opatreniu A.2. – z časového hľadiska presunúť do opatrení strednodobých pre nemožnosť technického a finančného zabezpečenia v krátkej dobe (realizácia bezbariérovej úpravy a osobitného architektonického riešenia ZSS. | 0 | A |
26. | | K opatreniu A.3. – realizácia je podmienená schválením rozpočtu na rok 2003 a nasledujúce roky. | 0 | A |
27. | | K opatreniu A.4. – Komunitná rehabilitácia nemá legislatívnu oporu. | 0 | A |
28. | | K opatreniu A.7. – Nevzťahovať na krajské úrady z dôvodu, že nemajú v zriaďovateľskej pôsobnosti zariadenia zamerané na poskytovanie starostlivosti občanom uvádzaným v tomto opatrení. | 0 | A |
29. | | K opatreniu B.12. – Komunitná rehabilitácia nie je legislatívne upravená. | 0 | A |
30. | | K opatreniu B.14. – Ošetrovateľská a paliatívna starostlivosť sa v ZSS realizuje, nie je však legislatívne a systémovo riešená. | 0 | N | Návrh uznesenia vlády SR i návrh opatrení smerujú k prijatiu normatívnej úpravy.
31. | | K opatreniu B.5. – Opatrenie môže byť aktuálne až po systémovom legislatívnom a finančnom doriešení zriaďovania lôžkového oddelenia, oddelenia zameraného na aktívnu rehabilitáciu a oddelenia so zvýšeným psychiatrickým dohľadom s poskytovaním starostlivosti v rozsahu ADOS na základe zdravotného poistenia, doplniť spoluprácu MPSVR SR. | 0 | A |
32. | | K opatreniu C.1. – Vzorové pracovné manuály by mali byť jednotné v SR s ustanovením gestora ich vypracovania. | 0 | A |
33. | | K opatreniu C.2. – Zameranie celoživotného vzdelávania zamestnancov ZSS by malo byť jednotné v rámci SR. | 0 | N | Problematika dodržiavania ľudských práv a slobôd občanov si nevyžaduje zjednocovanie vzhľadom na svoju špecifickosť.
34. | | K opatreniu C.3. – Opatrenie môže byť aktuálne až po legislatívnom riešení. | 0 | A |
35. | Krajský úrad Banská Bystrica | Zodpovednosť za súčasný stav starostlivosti o občanov s duševnými poruchami a poruchami správania leží na celom systéme starostlivosti o tieto sociálne kategórie občanov, na všetkých jeho riadiacich, organizačných, správnych i výkonných prvkoch ústredným orgánom počínajúc a zamestnancom priameho kontaktu s občanom v zariadení končiac. | 0 | A |
36. | | Súčasťou požiadaviek kladených na odborné a osobnostné predpoklady personálu v ZSS by malo byť hodnotenie a posúdenie ich osobnostnej a psychologickej vhodnosti a spôsobilosti vykonávať prácu v špecifickom prostredí ZSS – osobnostné danosti v pozitívnej sociálnej komunikácii a predpoklady osvojenia si základných sociálnych zručností. | 0 | A |
37. | | K opatreniu A.1. – Nové prístupy a formy práce s klientami v ZSS by mali mať spoločnú mieru zodpovednosti s celorepublikovou právnou i odbornou záväznosťou na úrovni ústredných orgánov; zvážiť časové hľadisko realizácie. | 0 | A |
38. | | K opatreniu A.2. – Realizácia je podmienená zvýšením rozpočtu zriaďovateľov pre ZSS, čo je mimo rozsah pôsobnosti zriaďovateľov. | 0 | N | Realizácia v rámci zdrojových možností zriadovateľa
39. | | K opatreniu A.3. – Realizácia je podmienená zdrojovými predpokladmi pre rok 2003. Nevyhnutné je účelové viazanie prostriedkov v podstatne zvýšenom objeme pre kapitolu sociálnych vecí. | 0 | A |
40. | | K opatreniu A.4. – Nevyhnutné je vypracovať model centra komunitnej rehabilitácie zo strany multidisciplinárneho teamu odborníkov pod vedením MPSVR SR. | 0 | A |
41. | | K opatreniu A.5. – Realizovať vypracovanie orientačných normatívov vybavenosti územných celkov sociálnymi službami zo strany zriaďovateľov ZSS. | 0 | N | Vzhľadom na povahu a účel orientačných normatívov.
42. | | K opatreniu A.6. – Realizácia koedukácie bude dlhodobým procesom. | 0 | A |
43. | | K opatreniu A.7. – Zriaďovanie špecializovaných ZSS pre občanov s duševnými poruchami a poruchami správania spôsobenými ako následok užívania alkoholu a iných návykových látok podmieniť vypracovaním metodického dokumentu zo strany multidisciplinárneho teamu odborníkov pod gesciou MPSVR SR. | 0 | A |
44. | | K opatreniu B.2. – Predpokladom realizácie opatrenia je fyzická existencia takýchto zariadení ako aj skutočnosť, že zriaďovateľ ich bude mať k voľnej dispozícii. | 0 | A |
45. | | K opatreniu B.5. – Je nevyhnutné legislatívne zakotviť, aby všetky zdravotnícke úkony vykonávané vo všetkých druhoch zariadení sociálnych služieb boli týmto zariadeniam refundované tak, ako je to štandardné v ostatných krajinách EÚ. | 0 | N | Vytvorenie legislatívnych podmienok je uvedené v návrhu uznesenia vlády SR.
46. | | K opatreniu C.1. – Povinné školenia a výcviky určiť a rozšíriť na všetky pracovné pozície v zariadeniach sociálnych služieb, ktoré prichádzajú do priamej interakcie v ZSS. Realizovať ich na niekoľkých odborných a rozsahových úrovniach vzhľadom k vykonávanej pracovnej pozícii. Koncepčne stanoviť podmienku práce v ZSS so splnením základných predpokladov a schopností zvládnutia sociálnej komunikácie. | 0 | A |
47. | | K opatreniu C.2. – Organizačne zabezpečiť na úrovni zriaďovateľov ZSS, odborne a metodicky zabezpečovať ústredne. | 0 | N | Predpokladá sa, že doškoľovanie budú vykonávať odborne spôsobilí školitelia v predmetnej oblasti.